Aiheemme on edelleen Jeesus tulee meitä lähelle.
Ison otsakkeen alla on Jeesuksen toinen tulemus.
Siis aikain merkkejä ihmiset seuraavat - uskovat varsinkin.
Niitähän ovat uutiset ja kaikki media täynnä.
Raamatussahan näitä aikain merkkejä on myöskin.
Sitä hetkeä ei kuitenkaan tiedä kukaan muu - paitsi Isä yksin.
Jeesus sanoi näin. Ja olisiko niin, -
että pakanain täyden luvun pitäisi tulla ensin valmiiksi -
eli Jeesuksen seuraajiksi. Vasta silloin tämä voi tapahtua.
Tämä aihe on aika paljon käsitelty ja voisi sanoa, -
että ajankohtaa on ennustettu usein.
Ajatelkaa, että todistetusti löytyvät nämä vuodet.
Vuonna 490 piti tuleman ja vuosina 500, 1000, -
1010, 1260 ja 1651.
Aikanaan Lutherillakin oli lyhyen aikaa ajatus, -
että tiettynä aikana Herran tulemus tapahtuu.
Sitten oli 1.10.1533 klo 8 aamulla.
Oli siis inhimillinen halu tarkentaa ajankohtaa.
Onko siinä ollut vähän sielunvihollisen aikaansaamaa, -
että niin täsmällisiä aikoja on lueteltu ja julkaistu.
Onhan niitä vielä senkin jälkeen.
Nimittäin 22.10.1844.
Ja sitten vuonna 1914 -
eli sotien aikana.
Ja sitten vuonna 1975.
Ihmiset ovat olleet hyvin arkoja ajattelemaan, -
että kyllä nyt jo ovat ajan merkit täyttyneet.
Kirjoituksia on tutkittu.
Mutta ajattelepa Uudesta testamentista -
löytyviä jakeita Jeesuksen tulemuksesta.
Joka 25. jae Uudessa testamentissa tavalla tai toisella puhuu -
ja määrittelee asioita.
Tarkemmin niitä näkyy lähinnä seuraavissa luvuissa: Matteus 24-25, -
Markus 13 ja Luukas 21.
Jokaisessa on lähes 30 jaetta.
Niissä on paljon asiaa. Kannattaa kyllä lukea.
Näiden ulkopuolella mm. Amerikassa on nuorten ryhmiä.
Heitä on eri puolilla Amerikkaa. Näin olen jostain lukenut.
He lukevat viikossa aina Ilmestys- kirjan läpi ollakseen valmiina.
Johannes sai Patmos-saarella kokea paljon sellaista, -
mitä aiempi Raamatun kirjoitus ei vielä sisältänyt, -
vaikka siellä ovat Paavalin 1. ja 2. Tessalonikalaiskirje.
Niissä on aika paljon sellaista, -
mitä on Jeesuksen tulemusta ennen.
Näin myös Sakarjan kirjassa, Jesajassa, Danielissa, -
Hesekielissä, mutta erityisesti Sakrajan kirjassa useita kohtia.
Tänään kuitenkin ollaan enempi evankeliumien kanssa tekemisissä.
Käsitellään nimittäin 8 eri kohtaa:
Jeesuksen ajan merkit, epäilijät, eksyttäjät, -
joista Jeesus varoitti.
Kaikki tulevat näkemään Jeesuksen tulemuksen.
Jeesuksen ääni kuullaan. Kaikki sen kuulevat.
Sitten: Jeesus meni valmistamaan tilaa opetuslapsille ja omilleen.
Sitten myös: kaikki ylösnousevat.
Siis väärätkin tuomittaviksi.
Sitten lopulta: Ilmestyskirjan lopulla lopullinen toteutuminen -
eli milloin se vasta oikeasti toteutuu.
Muistan erään tilanteen, jossa jalkani irtosivat maasta -
ja olin korkealla puiden yläpuolella - unessa.
Kuulin ensin kurjen äänen ja ihmettelin, -
että vahva lumi ja vahva talviaika. Ei tuo voi olla kurki.
Se kurjen ääni oli niin voimakas, että minun piti mennä ulos -
ja katsoa oikein nurkan takaa, mistä kurjen ääni tulee.
Näin sellaiset ihmeelliset liepeet. Olipa kummalliset siivet!
Sitten tämä ilmiö nousikin pystyyn ja tajusin, -
että se on itse Herra Jeesus Kristus.
Kun Hän alkoi nousta ylös, niin minun jalkani nousivat irti maasta.
Hän oli kuitenkin niin paljon ylempänä, -
että minä vaan katselin Häntä ja ajattelin: -
"No vihdoinkin kaikki toteutuu. Olen menossa yläilmoihin."
Kuitenkin tuo tilanne, mitä lähemmäs...
Hän muuttui yhä todellisemmaksi siinä unessa.
Sitten tapahtuikin niin, että heräsin sängyssä -
ja olin tosi pahoillani.
Se olisi ollut joka tapauksessa paras vaihtoehto.
Ehkä elämäntilanne ei ollut silloin ihan niitä tasaisimpia.
Se kuitenkin viittasi -
Kirjoituksiin Jeesuksen toisesta tulemuksesta -
ja meidän irrottamisestamme maan päältä -
noustaksemme samoin, kuin Jeesus nousi opetuslasten nähden.
Samalla tavalla ilmeisesti meidät hääjuhlaan kutsutaan.
Kaikessa kokemusmaailmamme tuomassa ei ole muuta, -
kuin pieni askelmerkki ja että voi tutustua Jumalan Sanaan -
ikään kuin vakavammalla sydämellä.
Matteuksen 16. alussa kerrotaan, kun Jeesusta kiusattiin.
"Ja fariseukset ja saddukeukset tulivat hänen luoksensa -
ja kiusasivat häntä pyytäen häntä näyttämään heille merkin taivaasta.
Mutta hän vastasi ja sanoi heille: 'Kun ilta tulee, sanotte te: -
Tulee selkeä ilma, sillä taivas ruskottaa, -
ja aamulla: Tänään tulee rajuilma, sillä taivas ruskottaa -
ja on synkkä. Taivaan muodon te osaatte arvioida, -
mutta aikain merkkejä ette osaa.
Tämä paha ja avionrikkoja sukupolvi tavoittelee merkkiä, -
mutta sillä ei anneta muuta merkkiä kuin Joonaan merkki.'
Ja hän jätti heidät ja meni pois."
Tuo Joonaan merkki...
Joona oli meripedon vatsassa kolme vuorokautta -
ja pääsi sieltä elävänä pois.
Se oli esikuva siitä, kuinka Jeesus tulee olemaan -
kuolleena haudassa kolme vuorokautta -
ja nousemaan ylös todellisena merkkinä kuoleman voittajasta.
Kun tuo merkki tapahtui, -
niin se oli uskoville todellinen uskon ankkuri, -
sillä ylösnousemususkoa tuo usko alun perin oli siitä, -
että Jeesus Kristus tuli sovittamaan synnit ja voittamaan kuoleman.
Kun Hänet korotettiin taivaisiin, niin se oli valmistelua siihen, -
että meidät korotetaan taivaisiin.
Ne opetukset, joita Jeesus Kristus tahtoi näistä opettaa, -
niin siellä noita ajan merkkejä...
Hänhän teki puheittensa lisäksi, -
Isältä saatujen puheitten aiheitten lisäksi, Hän teki ihmeitä, -
jotka Isä Hänelle näytti ja antoi tehtäväksi.
Niiden piti olla todistuksena kuulijoille/kokijoille/näkijöille.
Fariseukset, kirjanoppineet, ylipapit eivät tehneet parannusta -
Johannes Kastajan aikana eivätkä Jeesuksen aikana.
Siitä ehkä seurasi se tosiasia, että he paaduttivat sydämensä -
ja olivat niin riippuvaisia omasta arvovallastaan.
Keisarivallan alaisuudessa he tahtoivat toteuttaa myös -
kuuliaisuutta keisarille, joka ei ollut kristitty Jeesuksen seuraaja.
Hän ei ollut myöskään Vanhan testamentin todellisuuden seuraaja.
Tämän virallisen järjestelmän epäilijät -
siellä eivät tehneetkään parannusta -
ja seuranneet Jumalan antamaa tehtävää olla pappeuskansa aidosti.
Jeesus Kristus itse itki Jerusalemia, -
sitä, kuinka Israelin kansa ei tehnyt parannusta.
Sitten Hän puhuu epäilijöistä.
"Mutta jos paha palvelija sanoo sydämessään: -
'Minun herrani viipyy', ja rupeaa lyömään kanssapalvelijoitaan -
ja syö ja juo juopuneiden kanssa, niin sen palvelijan herra tulee -
päivänä, jona hän ei odota, -
[...] ja määrää hänelle saman osan kuin ulkokullatuille.
Siellä on oleva itku ja hammasten kiristys."
Eli ei olla valmiina siihen, -
että Herran tulemus voi tapahtua.
Tulisi olla valmiina siihen täällä maan päällä, kun seuraa Jeesusta.
Voi siis alkaa tehdä syntejä, -
jotka todellisuudessa ovat eroa Jumalasta.
No, entäs sitten eksyttäjät? Ne, jotka puhuvat siitä, -
että ei Jeesus taida tullakaan.
Jeesus sanoo (Matteus 24): "Katsokaa, ettei kukaan teitä eksytä.
Sillä monta tulee minun nimessäni sanoen: 'Minä olen Kristus', -
ja he eksyttävät monta." Jopa siis näin, -
että tämä Pelastaja ja Vapahtaja on jo on tullutkin.
Se vie siihen harhaluuloon, -
että taivaallinen Kristus Jeesus olisi jo tullut maan päälle.
Näitä valhekristuksia on tullut ja ilmeisesti tulee vielä.
Antikristuksen eli Kristuksen vastustajan merkitys onkin siinä, -
että hän haluaa eksyttää ihmiset irralleen -
siitä todellisesta Jeesuksesta ja Hänen todellisesta tulemuksestaan.
Silloin ihminen ei valvoisi syntielämäänsä, -
eikä rakentaisi itseään totuuden pohjalta armahdetuksi.
Kun mennään eteenpäin, niin Jumala rakasti maailmaa niin paljon, -
että antoi Jeesuksen, että kuka tahansa Häneen uskoo, ei hukkuisi.
Ei jäisi siihen epätietoisuuteen, vaan rakentuisi Sanan pohjalle, -
että Jeesus Kristus on itse puhunut myös tulemuksestaan.
Hän itse sanoo, että kaikki näkevät Hänet.
"Sillä niinkuin salama leimahtaa idästä ja näkyy hamaan länteen, -
niin on oleva Ihmisen Pojan tulemus."
Siis yhtäkillinen.
Siihen ei sillä hetkellä enää pysty valmistautumaan.
Mennään siihen, kun Jeesus sanoo (Luukas 21): -
"Ja silloin he näkevät Ihmisen Pojan tulevan pilvessä -
suurella voimalla ja kirkkaudella.
Mutta kun nämä alkavat tapahtua, niin rohkaiskaa itsenne -
ja nostakaa päänne, sillä teidän vapautuksenne on lähellä."
Siis siinä ei pelko ole se perusta, -
vaan se todellisuus, että nyt vasta elämä on alkamassa siinä muodossa,
mitä Jumala sen on tarkoittanut.
Mutta jos valmistelu on kesken, niin voisi sanoa, -
että niillä tyhmillä ja viisailla neitsyillä oli öljyä lampuissaan.
Matteuksen luku 25 puhuu tästä.
Heillä oli öljyä lampuissa. He siis valvoivat Jumalan Sanan pohjalta -
ja olivat niin valmiita, että Jeesuksen kutsuessa tykönsä -
sen äkillisyyden ei tarvitse pelottaa.
Valmistelu on siinä mielessä menossa, -
että uskomme Häneen ja kilvoittelemme -
Hänen totuutensa ja armonsa varassa.
Hän sanoo vielä täällä -
Matteuksen luvussa 24 jakeessa 30:
"Ja silloin Ihmisen Pojan merkki näkyy taivaalla, -
ja silloin kaikki maan sukukunnat parkuvat; -
ja he näkevät Ihmisen Pojan tulevan taivaan pilvien päällä -
suurella voimalla ja kirkkaudella. Ja hän lähettää enkelinsä -
suuren pasuunan pauhatessa, -
ja he kokoavat hänen valittunsa neljältä ilmalta, -
taivasten ääristä hamaan toisiin ääriin."
Jumalan valtakunnan toteutuminen ja täyttymys Hänen tullessaan -
pääsee tapahtumaan.
Siksi tuo ajatus: 'Tule, Herra Jeesus'.
Valmiina olevilla ihmisillä on sydämen tila.
'Tule, Herra Jeesus, olen valmis.'
Sinun veresi on puhdistanut.
Se usko, jonka Sinä olet alkanut ja kasvattanut, -
sen varassa uskallan odottaa ja pyytää: 'Tule, Herra Jeesus.'
Samalla kuitenkin murehdin, kuinka näiden ympärillä olevien käy.
Voisinko rakastaa heitä, niin kuin olen itseäni rakastanut?
Voisinko tuoda sen kylvösiemenen heidän sydämeensä, -
etteivät he jäisi ulkopuolisiksi ikuisesti?
Tuo kaksijakoisuus ajatuksissa siis varmasti monella uskovalla on yhä.
Mitä voisin tehdä näiden hyväksi, jotka eivät Kristusta seuraa?
Ja kuitenkin itse kilvoittelen, että olisin valmiina.
Ja edelleen kun sukukunnat parkuvat tajutessaan, että on myöhäistä.
On liian myöhäistä.
Luukas 17:ssa Jeesus sanoo: "Ja niinkuin kävi Nooan päivinä, -
niin käy myöskin Ihmisen Pojan päivinä: -
he söivät, joivat, naivat ja menivät miehelle, -
aina siihen päivään asti, jona Nooa meni arkkiin; -
ja vedenpaisumus tuli ja hukutti heidät kaikki.
Niin myös, samoin kuin kävi Lootin päivinä: -
he söivät, joivat, ostivat, myivät, istuttivat ja rakensivat, -
mutta sinä päivänä, jona Loot lähti Sodomasta, -
satoi tulta ja tulikiveä taivaasta, ja se hukutti heidät kaikki..."
Kaksi järkyttävää esimerkkiä. Historiallisia tosiasioita.
"...samoin käy sinä päivänä, jona Ihmisen Poika ilmestyy."
On hyvin syvä hätätila.
Tietynlainen toivottomuuden tila toisten puolesta.
Tuo Kristuksen tulemuksen läheisyys luomakunnan rappeutuessa, -
Jumalan valtakunnan hylkäämisessä.
Eletään maanpäällistä elämää. Näkyväiset vallitsevat.
Näkyväiset arvot ja päämäärät vallitsevat, -
kun taas näkymätön olisi ikuista.
Ystävä, usko Jeesukseen pelastaa ylösnousemusta varten.
Mietitään, mitä Jeesus vielä edelleen muistuttaa.
Luukas 13: "Samaan aikaan oli saapuvilla muutamia, -
jotka kertoivat hänelle niistä galilealaisista, -
joiden veren Pilatus oli sekoittanut heidän uhriensa vereen."
Siis hirvittävä temppelin häväistys.
Niin Jeesus vastasi ja sanoi heille: -
"Luuletteko, että nämä galilealaiset olivat syntisemmät kuin -
kaikki muut galilealaiset, koska he saivat kärsiä tämän?"
Näinhän me usein ajattelemme, että he saivat rangaistuksen siitä, -
mitä elämää olivat eläneet. Äkkikuolema oli rangaistuksena.
Voi hyvänen aika! Jeesus sanoo: "Eivät olleet [syntisemmät], -
sanon minä teille, mutta ellette tee parannusta, -
niin samoin te kaikki hukutte."
Niistä asioista, jotka erottavat ihmisen Jumalan totuudesta, -
pitäisi tehdä parannus.
Kääntyä armahdettavaksi, kääntyä pelastettavaksi, -
kääntyä Jeesuksen todelliseksi seuraajaksi.
Edelleen Hän sanoo: "Taikka ne kahdeksantoista, -
jotka saivat surmansa, kun torni Siloassa kaatui heidän päällensä, -
luuletteko, että he olivat syyllisemmät kuin kaikki muut ihmiset, -
jotka Jerusalemissa asuvat? Eivät olleet, sanon minä teille, -
mutta ellette tee parannusta, niin samoin te kaikki hukutte."
Siis se irrallisuus Jumalasta vie kadotukseen.
Se merkillisyys, jossa Jeesus Kristus itse sai tuon osan, -
että Hänet ylösnousseena korotettiin kirkkauteen...
Siinä tapahtui Apostolien tekojen 1. luvun -
9. jakeessa näin.
Jeesus oli puhunut siitä, -
miten Pyhä Henki vuodatetaan heidän ylleen, voima korkeudesta.
"Kun hän oli tämän sanonut, koho- tettiin hänet ylös heidän nähtensä, -
ja pilvi vei hänet pois heidän näkyvistään.
Ja kun he katselivat taivaalle hänen mennessään, niin katso, -
heidän tykönänsä seisoi kaksi miestä valkeissa vaatteissa; -
ja nämä sanoivat: "Galilean miehet, mitä te seisotte -
ja katsotte taivaalle?
Tämä Jeesus, joka otettiin teiltä ylös taivaaseen, -
on tuleva samalla tavalla, kuin te näitte hänen taivaaseen menevän."
Tuollainen todistus Jeesuksesta, -
että opetuslapset näkivät.
Varmaan samoin, kuin Elisa näki Elian menevän -
tulivaunuissa taivaisiin.
Entä sitten, kun Jeesuksen ääni kuullaan?
Johannes 5:25: "Totisesti, totisesti minä sanon teille: -
aika tulee ja on jo, jolloin kuolleet kuulevat Jumalan Pojan äänen, -
ja jotka sen kuulevat, ne saavat elää.
Sillä niinkuin Isällä on elämä itsessänsä, -
niin hän on antanut elämän myös Pojalle, -
niin että myös hänellä on elämä itsessänsä.
Ja hän on antanut hänelle vallan tuomita, -
koska hän on Ihmisen Poika.
Älkää ihmetelkö tätä, sillä hetki tulee, -
jolloin kaikki, jotka haudoissa ovat, kuulevat hänen äänensä -
ja tulevat esiin, ne, jotka ovat hyvää tehneet, -
elämän ylösnousemukseen, mutta ne, jotka ovat pahaa tehneet, -
tuomion ylösnousemukseen."
Siis kaikki kuulevat ja kaikki tulevat ylösnousemukseen.
Siitä vaan ei pääse, kun Jumalan Sana sen kerran näin osoittaa.
Jeesus meni valmistamaan tilaa (Johannes 14).
"Älköön teidän sydämenne olko murheellinen.
Uskokaa Jumalaan ja uskokaa minuun.
Minun Isäni kodissa on monta asuinsijaa.
Jos ei niin olisi, sanoisinko minä teille, -
että minä menen valmistamaan teille sijaa?
Ja vaikka minä menen valmistamaan teille sijaa, tulen minä takaisin -
ja otan teidät tyköni, että tekin olisitte siellä, missä minä olen."
Siis sinne Jeesuksen luokse olemme ylösnousemuksessa matkalla, -
että mekin olisimme siellä, missä Hän on.
Ystävä, Matteus 25 vielä sanoo: -
"Mutta kun Ihmisen Poika tulee kirkkaudessaan -
ja kaikki enkelit hänen kanssaan, -
silloin hän istuu kirkkautensa valtaistuimelle.
Ja hänen eteensä kootaan kaikki kansat, -
ja hän erottaa toiset toisista, -
niinkuin paimen erottaa lampaat vuohista.
Ja hän asettaa lampaat oikealle puolelleen, -
mutta vuohet vasemmalle."
Tuo ajatus, että on kaksi miestä pellolla.
Toinen korjataan talteen, toinen jätetään.
Kaksi naista on jauhamassa käsikivillä.
Toinen korjataan talteen, toinen jätetään.
Hän sanoo: "Valvokaa, sillä te ette tiedä, -
minä päivänä teidän Herranne tulee.
Hetkenä, jona ette luule, Ihmisen Poika tulee."
Voi, rakas ystävä, se lopullinen toteutuminen -
Ilmestyskirjassa: -
"Hän, joka näitä todistaa, sanoo: 'Totisesti, minä tulen pian'.
Amen, tule, Herra Jeesus!
Ja edelleen Filippiläiskirjeessä: -
"...kaikkien polvien pitää Jeesuksen nimeen notkistuman, -
sekä niitten, jotka taivaissa ovat, että niitten, -
jotka maan päällä ovat ja niitten, jotka maan alla ovat, -
ja jokaisen kielen pitää tunnustaman Isän Jumalan kunniaksi, -
että Jeesus Kristus on Herra."
Hänelle kunnia.
Hän on valmistanut meitä ylösottoa varten.
Tekstitys: Tuula-Riitta Virrankare